alexandrainst/scandi-wiki huggingface dataset:
Anneli Andelén

Anneli Andelén (født 21. juni 1968) er en svensk tidligere fotballspiller. Hun er den etter Lena Videkull av spillere som har spilt på det tidligere topplaget Öxabäck IF som har hatt flest landskamper.

Andelén ble født og vokste opp i Älvsered. Hun kom til Öxabäck IF i 1983 som 15-åring, og ble med på den andre oppturen til laget, som etter å ha vunnet det første svenske mesterskapet i 1973, det tredje i 1975 og det 6. i 1979, hadde kommet i en bølgedal. Med Andelén ble Öxabäck igjen et storlag, og hun var med på å vinne serien to ganger til (senest i 1988) og cupen 6 ganger på 7 år. Andelén ble Damallsvenskans toppscorer i 1992, 1993 og 1994. I 1992 vant hun Diamantbollen. I 1995 begynte Andelén en profesjonell karriere i japanske L.League. Andelén ble en suksess, og i sin tredje sesong for Suzuyo Shimizu ble hun seriens toppscorer og tatt ut på årets lag. Imidlertid fikk hun som alle andre profesjonelle spillere kontrakten opphevet i 1999. Etter Japan-eventyret la Andelén opp som fotballspiller.

I landslagssammenheng har Andelén vært med på VM i Kina i 1991, der hun scoret tre mål. Andelén var også med i VM på hjemmebane fire år etter. Hun scoret ett mål i den turneringen. Hun var også med på å vinne sølv i EM i 1995, og scoret reduseringsmålet for Sverige mot Tyskland i finalen i det nest siste minutt av ordinær spilletid.

Privat 
Andelén er visedirektør i familiesagverket Maa Såg, som hun har jobbet i siden 2001. Den 6. juni 2008 inngikk Andelén partnerskap.

Referanser

Eksterne lenker 
 

Svenske fotballspillere
Personer fra Falkenbergs kommun
Fødsler i 1968
Sørvær (Hasvik)

Sørvær er et fiskevær i Hasvik kommune i Finnmark. Stedet hadde 201 innbyggere i 2005. Innbyggertallet har siden falt under 200, og regnes dermed ikke lenger som tettsted etter SSBs definisjon. Sørvær ligger lengst vest på Sørøya, helt ut mot Lopphavet, som er kjent for sine rike fiskeforekomster. Stedet ligger 20 kilometer fra kommunesenteret Breivikbotn. Sørvær er endepunkt for fylkesvei 102. Bygda har barnehage og barneskole.

Sørvær ble bygget opp på tre nakne holmer, og det har ikke vært forhold for å drive med jordbruk ved siden av fisket. Dette har gjort Sørvær helt avhengig av fiskeriene for å overleve. Tidligere var Sørvær sentrum for et stort skreifiske, hvor også svært mange fiskere fra Troms tok del. Dette har også medført at dialekten i Sørvær skiller seg fra resten av Sørøya, med en tydelig påvirkning fra dialekter i Nord-Troms. Sørvær var kirkested i senmiddelalderen.

Under tvangsevakueringen og nedbrenningen av Finnmark og Nord-Troms i 1944 ble Sørvær brent helt ned av de tyske styrkene. I gjenoppbyggingen etter krigen var hjelp fra Hamar svært viktig.

Referanser 

Bosetninger i Hasvik
Fiskevær i Troms og Finnmark
Senter for Midtøsten- og islamske studier (UiB)

«SMI» omdirigeres hit. For videospillet med samme forkortelse, se «The Secret of Monkey Island».
Senter for Midtøsten- og islamske studier (SMI) er et flerfaglig forsknings- og utdanningssenter under Universitetet i Bergen (UiB). Senteret ble etablert i 1988, og ble frem til 2002 ledet av Førsteamanuensis Knut S. Vikør. Professor Anders Bjørkelo har ledet senteret etter dette.

Siden 2002 har senteret drevet et bachelorprogram i Midtøstenstudier, i tillegg til senterets master- og doktorgradsprogram.

Eksterne lenker 
 Senterets nettsted  ved UiB

Midtøstenstudier
Humaniora
Samfunnsvitenskap
Utdanningsinstitusjoner etablert i 1988
Wilhelm av Albania

Wilhelm av Albania (Wilhelm Friedrich Heinrich, opprinnelig prins av Wied) (født 26. mars 1876 i Neuwied i Tyskland, død 18. april 1945 i Predeal i Romania) regjerte kort som statsoverhode av Albania under navnet Vidit I fra 7. mars til 3. september 1914 da han dro i eksil. Hans regjeringstid ble offisielt avsluttet 31. januar 1925 da landet ble erklært som republikk.

Utenfor landet og i diplomatiske korrespondanser ble han titulert suveren fyrste, men i Albania ble han omtalt som mbret, eller konge. Han var også titulert Skanderbeg II, som en hyllest til den nasjonale helten Skanderbeg.

Wilhelm var sønn av den tyske fyrsten Wilhelm av Wied og Marie av Nederland. Stormaktene utpekte ham til fyrste da Albania ble selvstendig. Han ankom Albania i mars 1914, men forlot landet etter seks måneder, da den første verdenskrig hadde brutt ut. 

Wilhelm døde i Predeal, nær Sinaia i Romania. Han ble begravet i București.

Referanser

Eksterne lenker 
 Wilhelm zu Wied:Memorandum on Albania
 A listing of Princes of Wied since 1791 and their descendants

Personer fra Landkreis Neuwied
Albanske politikere
Albanske monarker
Fødsler i 1876
Dødsfall i 1945
Hans Marr

Hans Marr (født 7. oktober 1914 i Oberhof, Tyskland, død 21. mars 1942 ved Vysokaje, Sovjetunionen) var en tysk skihopper.

Han ble nummer 10 og beste tysker i OL i Garmisch-Partenkirchen i 1936. I VM i Lahtis i 1938 og Zakopane i 1939 ble han nummer 18 og 13. Han ble nummer 5 i Holmenkollen i 1939, og tok samme år bronsemedalje i det tyske mesterskapet. I mars 1941 deltok han i skiflyging i Planica, der landsmannen Rudi Gering satte to verdensrekorder.

Av yrke var Hans Marr skomaker. Han døde som tysk underoffiser på Østfronten 21. mars 1942.

Det årlige barnehopprennet Hans-Marr-Pokal i Wadebergschanzen i Oberhof er oppkalt etter ham.

Referanser

Kilder 
 Arno Beier: Skisprungschanze / Wer war Hans Marr (besøkt 8. januar 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Sports Reference: Hans Marr  (besøkt 8. januar 2011)

Eksterne lenker 
 

Tyske skihoppere
Deltakere for Tyskland under Vinter-OL 1936
Skihoppere under Vinter-OL 1936
Personer fra Landkreis Schmalkalden-Meiningen
Lungeløse salamandere

Bolitoglossinae
 Hemidactyliinae
 Plethodintinae
 Spelerpinae

Lungeløse salamandere er en familie av salamandere som finnes utbredt i den italienske delen av Alpene, Sør-Korea og USA. Særlig tallrike er familien i og rundt i Appalachene, der de kan utgjøre en betydelig del av dyre-biomassen. Det er omkring 380 arter i familien, og nye arter oppdages stadig.

Familien kjennetegnes av at alle arter mangler lunger og isteden ånder med huden og svelget, som har furer med blodkar som har betydning for å ta opp surstoff. Alle artene er små, og de fleste er lange og trådaktive for å kunne ta opp nok surstoff gjennom hudet i forholdet til kroppsvolumet. De har også svært lav metabolisme, hvilket gjør at de klarer  seg med adskillig mindre mat og surstoff en andre virveldyr av samme størrelse.

Referanser

Eksterne lenker 
 

Salamandere
Amfibier formelt beskrevet i 1850
Dyr formelt beskrevet av John Edward Gray
Chelsea FC (reservelaget)

Chelsea FC Reserves er reservelaget til Chelsea FC. De spiller i Professional U21 Development League (utviklingsligaen). Normalt består laget av U21-spillere, men noen seniorspillere spiller også nå og da.

Chelsea FC Academy er ungdomslaget til Chelsea FC. De spiller i Professional U18 Development League. De har vunnet FA Youth Cup sju ganger, i 1960, 1961, 2010, 2012, 2014, 2015 og 2016. 

Fra sesongen 2013-14 spilte U21-laget sine hjemmekamper på Aldershot Town Recreation Ground. U18-laget spiller sine hjemmekamper på klubbens treningsfelt Cobham Training Centre, og begge lagene bruker hjemmebanen Stamford Bridge for større kamper.

Reservespillere U23 
Oppdatert 12. oktober 2022

Akademispillere U18 
Oppdatert 12. oktober 2022

Meritter 
 UEFA Youth League: 2
 2015, 2016

 FA Youth Cup: 9
 1960, 1961, 2010, 2012, 2014, 2015, 2016, 2017, 2018
Premier League 2: 2
2013/14
2019/20
Totalt antall trofeer: 13

Kjente spillere 
<small>NB: spiller med fet skrift spiller forsatt for klubben

  Yves Makabu-Makalambay
  Peter Brabrook
  Barry Bridges
  Carlton Cole
  Jimmy Greaves
  John Hollins
  Alan Hudson
  Graeme Le Saux
  Peter Osgood
  Ken Shellito
  Bobby Smith
  Bobby Tambling
  John Terry

  Terry Venables
  Ray Wilkins
  Mikael Forssell
  Robert Huth
  Nick Colgan
  Ben Sahar
  Frank Sinclair
  Junior Mendes
  Mbark Boussoufa
  Jeffrey Bruma
  Neil Etheridge
  James Younghusband
  Phil Younghusband

  Craig Burley
  Warren Cummings
  Billy Dodds
  Tommy Law
  Miroslav Stoch
  Muzzy Izzet
  Gökhan Töre
  Gerry Baker
  Nathan Blake
  Andrew Crofts
  Gareth Hall
  Andy King

Referanser

Eksterne lenker 
 
 Den norske supporterklubben

Chelsea FC
Etableringer i 1948
Dessau-Roßlau

Dessau-Roßlau er en kretsfri by i den tyske delstaten Sachsen-Anhalt. Den er den tredje største byen i delstaten og ligger omkring 60 km nord for Leipzig ved elven Muldes utløp i Elbe. Historisk var Dessau hovedstaden og residens i fyrste- og senere hertugdømmet Anhalt-Dessau og Anhalt. Byen ble på 1920-tallet kjent gjennom kunst- og designskolen Bauhaus, grunnlagt av Walter Gropius. 

Dessau-Roßlau er resultat av en sammenslåing pr. 1. juli 2007 av den kreisfrie byen Dessau og byen Roßlau.

Bilder

Eksterne lenker 
 

Byer ved Elben
Byer i Sachsen-Anhalt
Dessau-Roßlau
Skips- og båtgraver

Skips- og båtgraver er en gravskikk kjent fra nordisk yngre jernalder, der den døde er plassert i båt eller skip. Gravene kan være skjelettgraver eller branngraver. Disse gravene finnes først og fremst i de skandinaviske land, men finnes også i hele det området som ble omfattet av nordisk migrasjon i løpet av vikingtiden, som i Storbritannia, Frankrike og Russland.

Store skipsgraver er i Norden kjent fra folkevandringstiden og vikingtiden, men også andre steder i verden. I Norden er de også kjent fra litterære overleveringer, som Balders begravelse, der gygren Hyrrokkin hjelper til med å skyve skipet ut i vannet.<ref> Alexander Bugge: Balders død</ref> I Beowulfkvadet'' beskrives hvordan sagnkongen Skjold av Danmark etter sin død seiles vekk i et skip. Sagnkongen Sigurd Ring la den døde Alvsol fra Vendsyssel og brødrene hennes i et skip, satte det i brann og lot skipet med de døde drive til havs. 

Helt siden bronsealderen kan man følge skipet som en viktig religiøs metafor, og det er sannsynligvis dette som gjenspeiles i denne gravskikken. En tolkning kan da være at skipet fører den døde trygt fram til dødsriket. Andre ser for seg at båten kan knyttes opp til den gjeldende militære ordning, med mindre skip for vanlige folk og større skip for aristokratiet. Disse er toppsjiktet i samfunnet, i kongeætter, der de fremste begraves i skip, dvs. båter på 15 meters lengde eller mer.

Eksempler på skipsgraver 
Gokstadfunnet, utgravd ved Sandefjord i 1903
Grønhaug
Hedebyskipet
Ladbyskipet
Myklebustskipet
Osebergfunnet, utgravd ved Tønsberg i 1903
Rostadskipet
Storhaugfunnet
Sutton Hoo
Tuneskipet, utgravd på Rolvsøy i 1867
Valsgärde
Vendel
Gjellestadskipet, nedpløyd skipsgrav ved Jellhaugen oppdaget i 2018

Referanser 

Arkeologiske anleggstyper
Jernalderen
Nuruddin Farah

Nuruddin Farah (født 24. november 1945 i Baidoa, Somalia) er en fremtredende somalisk forfatter som har vunnet flere priser for sine bøker. 

Farah var sønn av en kjøpmann og hans kone som var poet. Som barn gikk han på skole i Kallafo, Ogaden, og han studerte engelsk, arabisk og amhariske språk. I 1963, tre år etter Somalias uavhengighet, ble Farah tvunget til å flykte fra Ogaden etter flere alvorlige grensekonflikter. Flere år etterpå, ble han tildelt en grad i filosofi, litteratur og sosiologi ved Panjab University i Chandigarh, India.

Etter å ha utgitt en novelle i sitt hjemland på somalisk språk, skiftet Farah på å skrive på engelsk og somalisk samtidig som han fremdeles studerte ved universitetet i India. Hans første roman, From A Crooked Rib utkom i 1970 og fortalte historien om en nomade-jente som flyktet fra et arrangert ekteskap med en mye eldre mann. Romanen ga ham tildels noe internasjonal anerkjennelse. På en tur til Europa etter utgivelsen av A Naked Needle (1976), ble Farah advart om at den somaliske regjeringen planla å arrestere ham på grunn av innholdet i hans siste utgivelse.

For å unngå å havne i fengsel i hjemlandet startet Farah på et selvpålagt eksil som skulle vare i 22 år. På denne tiden drev han med undervisning i flere land, blant annet USA, Tyskland, Italia, Sverige, Sudan, India og Nigeria. I 1990 mottok han et stipend fra et tysk akademi og han flyttet til Berlin. I 1996 besøkte han Somalia for første gang på mer enn tjue år. Senere flyttet han dit på permanent basis, og han bor nå sammen med sin andre kone og deres to barn i Cape Town. 

Farah er blitt tildelt flere litterære priser fra hele verden på grunn av sine bøker, og han har mange ganger blitt nominert til Nobelprisen i litteratur, som er en av de få større litterære priser som han fremdeles har til gode å bli tildelt.

Referanser 

Somaliske forfattere
Personer etter føde- eller oppvekststed i Somalia
Fødsler i 1945
Chimamanda Ngozi Adichie

Chimamanda Ngozi Adichie (født 15. september 1977) er en nigeriansk forfatter som for sine to første romaner har vunnet flere litterære priser.

Liv og virke 
Hun ble født i byen Enugu i det sørøstlige Nigeria og vokste opp i universitetsbyen Nsukka, der Universitetet i Nigeria ligger. Da hun vokste opp var hennes far professor i statistikk ved universitetet, og moren jobbet der som universitetssekretær. Hennes familie tilhører igbofolket. 

Da hun var 19, forlot Adichie Nigeria for å gå på college i USA. Hun begynte først på medisin- og farmasistudier ved Drexel University i Philadelphia, men ble så overført til Eastern Connecticut State University for å bo nærmere søsteren som hadde legepraksis i Coventry. Her studerte hun kommunikasjon og politisk vitenskap, og fulltførte sin bachelorgrad summa cum laude i 2001. I 2003 fullførte hun en mastergrad i kreativ skriving ved Johns Hopkins University i Baltimore, og i 2008 en mastergrad i afrikanske studier ved Yale University. I 2008 ble hun tildelt en plass på The MacArthur Fellowship Program. 

Adichie fikk sin første roman utgitt i 2003. Den fikk jevnt gode kritikker. Hennes andre roman ble i 2007 tildelt «Orange Prize for Fiction». I 2008 ble Adichie utnevnt til gjesteprofessor ved kreativ skriving på Wesleyan University i Connecticut, der hun deltok i Wesleyan's Distinguished Writers Series.

Adichie er gift og bor vekselvis i Nigeria og i USA.

Bibliografi 
Litteratur oversatt til norsk
 Purple Hibiscus (2003), på norsk som Dyprød hibiskus (Gyldendal, 2006), oversatt av Mona Lange
 Half of a Yellow Sun (2006), på norsk som En halv gul sol (Gyldendal, 2007), oversatt av Mona Lange
 The Thing Around Your Neck (2009), novellesamling, på norsk som Kvelningsfornemmelser (Gyldendal, 2009), oversatt av Mona Lange
 Americanah (2013), på norsk som Americanah (Gyldendal, 2013), oversatt av Hilde Stubhaug
 We Should All Be Feminists (2014), essay, på norsk som Vi burde alle være feminister (Gyldendal, 2015), oversatt av Kari Marstein
Dear Ijawele, or A Feminist Manifesto in Fifteen Suggestions (2017), essay, på norsk som Kjære Ijawele, eller Et feministisk manifest på femten forslag (Gyldendal, 2017), oversatt av Hilde Rød-Larsen

Referanser

Eksterne lenker 
 
 Forlagside i Norge

Nigerianske forfattere
Alumni fra Yale University
Alumni fra Johns Hopkins University
Personer fra Enugu State
Fødsler i 1977
Per Nielsen

Per Jr. Nielsen (født 1957 el.1956) er en dansk produsent, manuskriptforfatter og musiker. Han har vært sanger i gruppen Bus-Stop og skrevet flere tekster til melodier som har blitt fremført av andre artister.

I 2002 ble han utnevnt til filmkonsulent i det svenske filminstituttet.

Nielsen har skrevet teksten til «Danse i måneskin» som er tatt opp i Danmarks kulturkanon under populærmusikk.

Referanser

Kilder 
 Ekkofilms side
 Gaffa
 side om utgivelse 
 cinemazone.dk: Svenskere udpeger dansker som filmkonsulent

Eksterne lenker   
 

Danske musikere
Personer med enkeltverk i den danske kulturkanonen
Dionna Harris

Dionna M. Harris (født 4. mars 1968), amerikansk softballspiller som deltok i de olympiske leker 1996 i Atlanta.

Harris ble olympisk mester i softball under sommer-OL 1996 i Atlanta. Hun var med på det amerikanske laget som vant den første olympiske softballturneringen foran Kina og Australia. USA vant finalen mot Kina med 3 – 1.

OL-medaljer 
  1996  Atlanta -  Gull i softball  USA

Eksterne lenker 
 

Softballspillere fra USA
Olympiske mestere for USA
Medaljevinnere under Sommer-OL 1996
Deltakere for USA under Sommer-OL 1996
Softballspillere under Sommer-OL 1996
Fødsler i 1968
Olympiske medaljevinnere i softball
Nashville (band)

Nashville er et norsk countryband med medlemmer fra både Trøndelag og Møre og Romsdal. Det ble startet i 2005 av Frank Kåre Vangen, og bandet har gitt ut 3 plater.

Medlemmer

Nåværende medlemmer
 Frank Kåre Vangen – vokalist
 Anders Sinnes – gitarist
 Audun Halsteinli – bassist
 Trond Tangvik – trommeslager
 Rune Sildnes – keyboard
Roar Øien - steelgitarist

Tidligere medlemmer
 Tommy Roten – steelgitar
 Steinar Grindheim – bassist
Kåre Dønheim- steelgitar
Gjermund Weisethaunet- kassegitar
Svein Tore Svenøy - bassist

Diskografi
Keep It Country (2004)
Dance Till Daylight (2006)
Better Days (2010)

Norske countryband
Band etablert i 2005
Better Days

Better Days er et musikkalbum med Nashville, utgitt i 2010.

Sporliste

 «Better Days»
 «Highway of Life»
 «Feels Like Rain»
 «One Night Stand»
 «Light of the Moon»
 «Mountains of My Mind»
 «Honky Tonk Crowd»
 «The Story of My Life»
 «Drinking Dawg Whiskey»
 «Tougher Than the Rest»
 «Kick the Habit» med Linda Kvam

Musikkalbum fra 2010
Nashville-album
Jølster Idrettslag

Jølster Idrettslag (stiftet 15. februar 1924) er et idrettslag på Jølster i Sogn og Fjordane. Klubben organiserer flere idretter med fotball, friidrett, håndball, volleyball og ski. I tillegg har laget en egen gruppe for håndbak og en trimgruppe rettet mot fjelltrim. Klubbens farger er grønt og svart.

Idrettslaget disponerer kommunens fotballstadion, Skei gress med løpebane for friidrett, samt kunstgress som ligger i «Skei storhall» (tidligere Skeihallen). Idrettshallen ble offisielt åpnet i 2021, og består av en 11 bane samt en 60meter springebane, klatrehall og garderobeanlegg. Klubbens skiidrett drives i Bjørkelia idrettsanlegg med alpinanlegg og lysløype. Lysløyper er det også i Dvergsdalsdalen, Årdalsdalen og på Klakegg.

Tabell

Eksterne lenker 
 

Idrettslag i Sogn og Fjordane
Idrettslag etablert i 1924
Fotballag i Sogn og Fjordane
Fotballag etablert i 1924
Sport i Sunnfjord
Revolutionary Tango (the Slavery Dance)

Revolutionary Tango (the Slavery Dance) er et musikkalbum med Rifu, utgitt i 2001. Dette er bandets debutalbum.

Sporliste

 «Get Out in the Streets (and Rock to the Beats)»
 «I'd Rather Piss on Your Flags»
 «The Oil, the Coal & the Profit»
 «Resistance of the Masses»
 «Turn Us On, Turn Us Off»
 «Bought & Sold»
 «Mops Made Out of Fur»
 «Reclaim the Streets»
 «Unite»
 «Revolutionary Tango»
 «With Raised Fists We'll Walk»
 «Youth of Today»
 «Won't Keep My Mouth Shut»

Debutalbum fra 2001
Rifu-album
Norske debutalbum
Bombs for Food, Mines for Freedom

Bombs for Food, Mines for Freedom er et musikkalbum med Rifu, utgitt i 2006.

Sporliste

 «Intro»
 «Sold Out World»
 «The Plague We've Become»
 «Born Addicted»
 «Spitting at the Remains»
 «Come All and Blow Your Brains Out»
 «Laugh Ourselves to Death»
 «Caught Up in Everyday»
 «Let Them Eat Bombe»
 «Our Relief»
 «Towards the End»
 «Massacre of Man»

Eksterne lenker   
 

Musikkalbum fra 2006
Rifu-album
Dead End Street

Dead End Street er et musikkalbum med Rifu, utgitt i 2003.

Sporliste

 «They Speak About Truth»
 «Where Does the List End?»
 «Destroy the Machines»
 «Moral Masturbation»
 «Common Goal»
 «Work! Consume! Die! (This Is Your Life)»
 «It Stole My Heart, It Stole My Mind»
 «Anothers' Bread»
 «Better to Do»
 «1000 Times Greater Than This»
 «You Can't Beat the Feeling... Can You?»
 «Intro»

Musikkalbum fra 2003
Rifu-album
The Bombsessions EP

The Bombsessions EP er en EP med Rifu, utgitt i 2005.

Sporliste
 «Massacre of Man»
 «The Pain of Revenge»
 «Always Ahead»
 «Reconsidering Sally»
 «The Wrath of Production»

Norske EP-plater
EP-plater fra 2005
Rifu-album
Partyjoik

Partyjoik er et musikkalbum med Rolffa, utgitt i 2008. Dette er bandets debutalbum.

Sporliste

 «Partyjoik»
 «Farsan»
 «Nattens Feier»
 «Tjejerna»
 «Hopp På Bordet»
 «Han E Tøff»
 «My Pearl»
 «ÁAV (Ále åtte vuollái)»
 «Náspill»
 «Toppløs»
 «Vænnen og Vilba»
 «Toppløs - akustisk 2012» (Bonusspor digital utgivelse)

Referanser 

Debutalbum fra 2008
Norske musikkalbum
Masterplan (album)

Masterplan er et musikkalbum med Run Dog Run, utgitt i 1995. Dette ble bandets siste plate.

Sporliste

 «Carvin»
 «I Feel So Young»
 «Capital»
 «Wrong Direction»
 «Journey»
 «Can You See What I See»
 «Chicken Falls»
 «Married Middle-Aged Man»
 «Oh My God»
 «Eftang 5 A.M»
 «Machinery»
 «Homo Sapien»
 «Masterplan»

Musikkalbum fra 1995
Run Dog Run-album
Krista Pärmäkoski

Krista Pärmäkoski (født Lähteenmäki; 12. desember 1990 i Ikalis) er en finsk langrennsløper som representerer Ikaalisten Urheilijat. Hun debuterte i verdenscupen i Kuusamo 29. november 2008.

Karriere 
I VM 2009 i Liberec ble hun nr. 37 på 10 km klassisk. Hun ble juniorverdensmester på 5 km klassisk i Hinterzarten i 2010. I  OL 2010 i Vancouver ble hun nr. 25 på 30 km fellesstart og nr. 52 på 10 km fristil.

I Tour de Ski 2010/11 endte hun på åttendeplass sammenlagt med en andreplass på andre etappe, 10 km klassisk i Oberhof, som beste resultat. Under VM 2011 i Oslo fikk hun bronse på 4x5 km stafett sammen Riitta-Liisa Roponen, Pirjo Muranen og Aino-Kaisa Saarinen. Under OL 2014 gikk hun ankeretappen på det finske laget som fikk sølv på 4 x 5 km stafett etter Sverige og foran Tyskland. De andre på laget var Anne Kyllönen, Aino-Kaisa Saarinen og Kerttu Niskanen.

Under VM 2015 gikk hun siste etappe på det finske laget som tok bronse på 4 × 5 km stafett. De andre på laget var Aino-Kaisa Saarinen, Kerttu Niskanen og Riitta-Liisa Roponen. Under VM 2017 tok hun sølv bak Marit Bjørgen på 15 km duatlon. Hun tok sølv på 30 km klassisk og bronse på både 15 km jaktstart og 10 km fristil under vinter-OL 2018 i Pyeongchang.

Under VM 2021 i Oberstdorf gikk hun ankeretappen på Finlands lag som tok bronse på 4 × 5 kilometer stafett. 
Jasmi Joensuu, Johanna Matintalo og Riitta-Liisa Roponen gikk de tre første etappene.

Olympiske leker

Verdensmesterskap 

F = fristil, K = klassisk stil; Tallet på 4 x 5 km stafett markerer hvilken etappe Pärmäkoski gikk.

Verdenscupseire

Sammenlagtplasseringer i verdenscupen

Referanser

Eksterne lenker 
 
 
 

Finske langrennsløpere
Olympiske sølvmedaljevinnere for Finland
Olympiske bronsemedaljevinnere for Finland
Juniorverdensmestere i langrenn
U23-verdensmestere i langrenn
Langrennsløpere under Vinter-OL 2010
Langrennsløpere under Vinter-OL 2014
Langrennsløpere under Vinter-OL 2018
Medaljevinnere under Vinter-OL 2014
Medaljevinnere under Vinter-OL 2018
Deltakere for Finland under Vinter-OL 2010
Deltakere for Finland under Vinter-OL 2014
Deltakere for Finland under Vinter-OL 2018
Deltakere for Finland under Vinter-OL 2022
Langrennsløpere under Vinter-OL 2022
Medaljevinnere under Vinter-OL 2022
Deltakere under Ski-VM 2009
Deltakere under Ski-VM 2011
Deltakere under Ski-VM 2013
Deltakere under Ski-VM 2015
Deltakere under Ski-VM 2017
Personer fra Ikalis
Deltakere under Ski-VM 2021
Olympiske medaljevinnere i langrenn